《道狭踟蹰行》
宋代·释文珦

道狭难并车，相逢苦踟蹰。
踟蹰将何念，所念在康衢。
康衢平如将，八达无斜迂。
君子之所履，所履常虚邪。
折旋应规矩，永矢无越逾。
有时亦壅底，久之还廓如。
狭道殊径捷，小人所争趋。
夙夜不遑止，草露多沾濡。
势利迭相颂，旋踵成迁渝。
迷眩不知返，逝将致沦胥。
康衢吾所遵，狭道吾所吁。
遄车返山林，守一以自娱。
大道既凋丧，安能复区区。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。